Poeżiji ta' $, JANE CORTIS Irjieħ li rikeb l-irjieħ il-lejla' qiegħed jagħżaq bl-istaffi tal-ġenn ġo ruħ imċarrta tkarwat maħruba ilment li jreżżaħ jinġazza d-demm' li jsuqkom il-lejlaŻ x'setgħa li tjassar bis-swat kaxkritni għammditni ġarritni ippnotizzata minn nifskom ħakkiem: jaqta' u jniggeż bħal blat U issa, fis-seħer, inħossni xejn inqas minn ċentawr ilebbet 'il fuq, 'il fuq, fil-mistiku ta' l-Apokalissi; Jew l-Anġlu li jsuq ix-xafra tnixxi d-dmija lil hinn lejn piramidi jidwu fid-daħna għanbrija bl-ispirti misruqa li darba raw id-demm ifur u jġelben daqs in-Nil f'triqat ramlija.